कोरोना अपडेट: देश में एक दिन में रिकॉर्ड 300 से अधिक लोगों की मौत
नयी दिल्ली: भारत में पिछले 24 घंटे में कोविड-19 के 62,714 नए मामले सामने आए हैं जो इस साल एक दिन में संक्रमण के सर्वाधिक मामले हैं। इसके साथ ही देश में संक्रमण के कुल मामले बढ़कर 1,19,71,624 हो गए हैं जबकि 2021 में पहली बार एक दिन में जान गंवाने वाले लोगों की संख्या 300 के पार चली गई।
केंद्रीय स्वास्थ्य मंत्रालय के रविवार को जारी आंकड़ों के अनुसार, कोरोना वायरस के मामलों में लगाता 3d43 र 18वें दिन वृद्धि हुई है। देश में उपचाराधीन मामलों की संख्या बढ़कर 4,86,310 हो गई है जो कुल मामलों का 4.06 प्रतिशत है जबकि स्वस्थ होने वाले लोगों की दर गिरकर 94.58 प्रतिशत हो गई है।
सुबह आठ बजे तक जारी आंकड़ों के मुताबिक, पिछले 24 घंटों में संक्रमण के 62,714 नए मामले आए जो 16 अक्टूबर, 2020 के बाद से सर्वाधिक मामले हैं, जबकि 312 और लोगों के जान गंवाने से मृतकों की संख्या बढ़कर 1,61,552 हो गई है। करीब तीन महीने में कोरोना वायरस से जान गंवाने वाले लोगों की यह सबसे अधिक संख्या है।
इससे पहले 25 दिसंबर 2020 को एक दिन में 336 लोगों की मौत हुई थी। वहीं, 16 अक्टूबर को 24 घंटे में संक्रमण के 63,371 नए मामले सामने आए थे।
आंकड़ों के अनुसार इस बीमारी से अब तक 1,13,23,762 लोग उबर चुके हैं, जबकि मृत्यु दर 1.35 प्रतिशत है।
भारत में कोविड-19 के मामले सात अगस्त को 20 लाख से पार चले गए थे। इसके बाद संक्रमण के मामले 23 अगस्त को 30 लाख, पांच सितंबर को 40 लाख और 16 सितंबर को 50 लाख के पार चले गए थे। वैश्विक महामारी से संक्रमण के मामले 28 सितंबर को 60 लाख, 11 अक्टूबर को 70 लाख, 29 अक्टूबर को 80 लाख, 20 नवंबर को 90 लाख और 19 दिसंबर को एक करोड़ की संख्या पार कर गए थे।
भारतीय आयुर्विज्ञान अनुसंधान परिषद के मुताबिक 27 मार्च तक 24,09,50,842 नमूनों की जांच की जा चुकी है। शनिवार को 11,81,289 नमूनों की जांच की गई।
राज्यवार मौतें
जिन 312 लोगों की बीते 24 घंटों में मौत हुई है, उनमें से 166 की महाराष्ट्र, 45 की पंजाब, 14 की केरल, 13 की छत्तीसगढ़ और 10 लोगों की मौत दिल्ली में हुई।
देश में अब तक 161552 लोग कोरोना वायरस से जान गंवा चुके हैं। इसमें से अभी तक सबसे अधिक 54,073 लोगों की मौत महाराष्ट्र में, 12,659 की तमिलनाडु, 12,492 की कर्नाटक, 10,997 की दिल्ली, 10,322 की पश्चिम बंगाल, 8,783 की उत्तर प्रदेश और 7,203 की आंध्र प्रदेश और 6,621 लोगों की मौत पंजाब में हुई।
स्वास्थ्य मंत्रालय ने बताया कि जिन लोगों की मौत हुई, उनमें से 70 प्रतिशत से अधिक लोगों को अन्य बीमारियां भी थीं।
मंत्रालय ने कहा, ‘‘हमारे आंकड़ों का भारतीय आयुर्विज्ञान अनुसंधान परिषद के आंकड़ों से मिलान किया जा रहा है।’’
अपने टेलीग्राम ऐप पर जनवादी नज़रिये से ताज़ा ख़बरें, समसामयिक मामलों की चर्चा और विश्लेषण, प्रतिरोध, आंदोलन और अन्य विश्लेषणात्मक वीडियो प्राप्त करें। न्यूज़क्लिक के टेलीग्राम चैनल की सदस्यता लें और हमारी वेबसाइट पर प्रकाशित हर न्यूज़ स्टोरी का रीयल-टाइम अपडेट प्राप्त करें।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva